***3.Amaliy mashg’ulotlar bo’yicha o’quv materiallari***

**1-mavzu: Psixokorreksiyaning asosiy nazariy yo’nalishlarini taxlil qilish**

**Reja:**

1. **Psixokorreksiyaning asosiy yo‘nalishlari**
2. **Psixokorreksion dastur tuzish**

*O’quv mashg`ulotining maqsadi:* amaliy bilimlarni shakllantirish, talabalarning dunyoqarashini kengaytirish

1. **topshiriq: Psixokorreksiyning asosiy yo‘nalishlari tahlili**

Sizning vazifangiz psixokorreksiyani tashkil etishga oid klassik yo‘nalishlarning asosiy maqsadi, texnologiyasi va tushunchalarini aniqlashtirishdan iborat.

|  |  |  |  |
| --- | --- | --- | --- |
| **Psixologik kontsepsiya nomi** | **Korrektsiyaning maqsadi** | **Psixokorreksiya texnologiyasi**  | **Asosiy tushunchalar** |
| Z.Freydning klassik psixoanalizi |  |  |  |
| A.Adlerning analitik individual psixokorreksiyasi |  |  |  |
| K.Rodjersning mijozga yo‘naltirilgan yondashuvi |  |  |  |
| Logoterapiya  |  |  |  |
| Ekzistentsial yo‘nalish |  |  |  |

1. **Topshiriq: Psixokorreksion dastur tuzilishi**

Sizga psixokorreksiyning modellari va psixokorreksion dastur tarkibi berilgan. Siz har bir modelning xususiyatidan kelib chiqqan holda korreksion dasturning tarkibiy qismlarini o‘ziga xos tomonlarini tahlil qilib bering.

|  |  |  |  |  |
| --- | --- | --- | --- | --- |
| Psixokorreksiya modellari / korrektsion dastur tarkibiy bloklari | Psixodiagnostika bloki  | SHakllantiruvchi blok  | Korreksion blok  | Korreksion dastur samaradorligi baholash bloki  |
| Umumiy model |  |  |  |  |
| Tipologik model |  |  |  |  |
| Individual model |  |  |  |  |

 **2-mavzu: Maktabgacha yoshdagi bolalar bilan olib boriladigan psixokorreksion ishlar: bolalarning bilish jarayonlarini shakllantirish, emotsional soha psixokorressiyasi: bolalar qo’rquvi va xavotirlanishi psixokorreksiyasi**

**Reja:**

1. Bilish jarayonlarini shakllantirish
2. Emotsional soha psixokorressiyasi: bolalar qo’rquvi va xavotirlanishi psixokorreksiyasi

*O’quv mashg`ulotining maqsadi:* amaliy bilimlarni shakllantirish, talabalarning dunyoqarashini kengaytirish

**1-topshiriq: Boladagi bilish jarayonlari psixokorreksiyasi**

Vazifa: 1) Xotira rivojlantirishgaqaratilgan o‘quv mashg‘ulotlari majmuasini yarating. 2) Tafakkurni rivojlantirish uchun dastur tuzing.3)Diqqatni rivojlantiruvchi 1-kunlik mashg‘ulot ishlanmasini tayyorlang.

**2-topshiriq. Emotsional soha psixokorreksiysi: bolalardagi qo‘rquv psixokorreksiysi**

### Maktabgacha tarbiya yoshidagi bolalardagi qo‘rquv bilan ishlashda ertak terapiyasining o‘rni.

### Ushbu mashg`ulot 3 bosqichda amalga oshiriladi:

Birinchi bosqich: “Qo‘rqinch haqida ertak” bolalarga o‘qib beriladi.

Ikkinchi bosqich: Ertakni sahnalashtirish.

Uchinchi bosqich: Ertak muhokamasi.

Birinchi bosqich: “Qo‘rqinch haqida ertak”.

Ajoyib, xushmanzara joylarning birida, gullar bilan o‘ralgan makonda bir oila istiqomat qilar edi: ota, oan, va ikkita qizaloq – Malika va Madina. Ota-onasi o‘zining qizlarini juda Yaxshi ko‘rishar va ularning yutuqlaridan faxrlanar edilar, biroq bitta vaziYat ularni hamisha jahlini chiqarar ekan – ikkala qizaloq ham juda qo‘rqoq edi: bo‘ridan, qorong`ulikdan, yorug`likning yo‘qolib qolishidan, uyda yolg`iz qolishdan qo‘rqardi.

Ular uxlashga yotganida albatta yonlarida biror-bir o‘yinchoq, masalan Malika to‘pponcha olib yotar edilar. To‘pponcha o‘yinchoq bo‘lishiga qaramay juda qattiq ovoz chiqarar edi.

Madina esa o‘yinchoqli pichoq olib yotar edi. Har safar uxlashdan avval ular krovat oldida hech narsa yo‘qmi deb uzoq qidirar, onasi joylarini to‘g`rilab bersa ham bundan qoniqmay, Yana o‘zlari qarar edi.

Kunlarning birida ota-ona bolalarini uxlatgach buvisinikiga mehmonga ketishdi. “Ular balki, eshikni qulflashni unutgandirlar”, - dedi Madina, chunki, bog`da, eshik oldida, dahlizda qandaydir shovqinlar eshitilmoqda. Qizaloqlar eshikni sekin ochib ko‘rib, darhol Yana yopib qo‘ydilar. U erda katta qora, dumi tushurilgan kuchu aylani yurar edi. Qizchalar eshik oldiga stul, korobkalar qo‘yib, o‘zlari krovat tagiga kirib oldilar. Birdaniga ularga dahshatli fikr keldi: “Otam va onamchi? Ular kuchukni ko‘rib nima qilishadi? Balki u quturgandir va ota-onamni tishlab olsa nima bo‘ladi?” Qizchalar qo‘rquvdan titrab, yig`lab yuborishdi. Keyin Malika o‘zining to‘pponchasini, Madina esa pichoqchasini oldilar. Madina “Men uni qo‘rqitaman” – dedi. Malika esa “Men uni uraman” – dedi. Qizaloqlar kelishib olishgach eshik oldiga kelib, koridorga chiqdilar. Malika to‘pponchasi, Madina esa pichoqchasi bilan devor bo‘ylab harakatlana boshladilar. Ular birgalikda “Yo‘qol bu erdan!” – deyishdi. Kuchuk yugurib chiqib ketdi, qizchalar esa eshikni yopib qo‘ydilar. Tez orada ota-onalari uyga qaytishdi. Ota-onalar juda xavotirda edi. Qo‘shnilar ularning uylaridan katta kuchuk yugurib chiqqan aytdilar. Qizchalar ularga bor gapni aytib berdilar. Ota-onalari xursand bo‘ldilar: ular o‘zlarining qizlaridan faxrlana boshladilar. “Qanday qilib shunday daxshatli kuchukni uydan haydab chiqardingiz?” – deb so‘rashdi. Qizaloqlar: “SHunchaki biz siz uchun qayg`urdik”.

Ikkinchi bosqich. Boshlovchi ertak qaxramonlarini taqsimlab beradi va voqealarni sahnalashtiradilar. Rollarni bolalarning individual xususiyatilaridan kelib chiqqan holda boshlovchining o‘zi taqsimlab beradilar.

Uchinchi bosqich. Ertakni muhokama qilish. Muhokama jarayonida qo‘rquv va uning shaxs va atrofdagilarga ta`siri, qo‘rquvning ijobiy, salbiy tomonlariga e`tibor qaratiladi. Bolalarning o‘zlari mustaqil ravishda qo‘rquv bilan bog`liq vaziyatlarni aytib beradilar.

Vazifa: har bir talaba maktabgacha tarbiya yoshidagi bolardagi qo‘rquv psixokorreksiysi uchun dastur yaratishi lozim.

**3-mavzu: Kichik maktab yoshidagi bolalar bilan olib boriladigan psixokorreksion ishlar: bolalarning bilish jarayonlarini shakllantirish, emotsional soha psixokorressiyasi. Giperaktiv bolalar bilan ishlash. Shaxslararo munosabatlar psixokorreksiyasi.**

**Reja:**

1. Bilish jarayonlarini shakllantirish
2. Emotsional soha psixokorressiyasi: giperaktiv bolalar bilan ishlash.
3. Shaxslararo munosabatlar psixokorreksiyasi.

 *O’quv mashg`ulotining maqsadi:* amaliy bilimlarni shakllantirish, talabalarning dunyoqarashini kengaytirish

**1-topshiriq. Bilish jarayonlari psixokorreksiuasi**

Sizga kichik maktab yoshidagi bolalarning bilish jarayonlari psixokorreksiuasida qo‘llaniladigan individual va guruhiy mashg`ulotlardan namunalar keltirilgan. Ularni o‘rganib chiqing.

*Diqqat psixokorreksiuasi uchun:*

**1-mashq. “Kuzatuvchanlik”**

Bunda bolaga uydan maktabgacha bo‘lgan yo‘lni batafsil aytib berish so‘raladi. Bunda ko‘rish qobiliYati va diqqati rivojlanadi.

**2-mashq. “So‘zni top”**

Doskada so‘zlar qatori beriladi. Tanlangan so‘zlarning har birida boshqa bittadan so‘z Yashiringan bo‘lishi kerak.

Masalan: “Kitob” – bu so‘z zamirada “kit” so‘zi Yashiringan.

Bola taqdim qilinishi mumkin bo‘lgan so‘zlar: dilfin, telefon, toshbaqa, gulshan, oydin, Yashirin, ruchka.

**3-mashq. “Farqni top”**

Ushbu mashq orqala bola predmetlar, voqea-hodisalar va ularning elementlari orasidagi farqni aniqlashga o‘rganadi. Ushbu mashqni tizimli va maqsadga yo‘naltirilgan tarzda olib borish boladagi faoliYat samaradorligi hamda ta`limning sifatini ortishiga xizmat qiladi.

1. Bolaga muayYan detallari orqaligina farqlanadigan rasm tasviri beriladi. Bola ushbu farqni aniqlashi kerak bo‘ladi.

2. Bolaga bir necha hayvonlarning tovushi yozilgan audio kasseta bir vaqtning o‘zida qo‘yib beriladi. Bola ushbu tovushlar qaysi hayvonga tegishli ekanini topishi lozim.

 **4-mashQ. «Barmoqlar»**

 O‘quvchilar doira shaklidagi stullarga qulay o‘tiradilar. Ular qo‘llarini, barmoqlarini «zanjir» tarzida ushlaydilar. Bosh barmoq «bo‘sh» qoladi. Asta-sekin bosh barmoq aylana boshlaydi. «To‘xtang» komandasi bilan to‘xtaladi. Bu mashq 5-15 daqiqa davom etadi. Undan keyingi qiyinchiliklar boladagi kamchiliklarni ko‘rsatadi.

 **5-mashq.«Pashsha»**

 Doska olinib, 9 ta katak chiziladi va plastilin yopishtiriladi. Plastilin pashsha rolini o‘ynaydi. Pashsha o‘ngga-chapga, tepaga–pastga buyruqlari bilan yuradi. O‘quvchilar uni doskadan tashqariga chiqarmasliklari kerak. Bu o‘yin orqali bolalarda doimiy diqqat rivojlantiriladi.

*Xotira psixokorreksiuasi uchun:*

**1-mashq. “Mazmuniy birliklar”**

Ko‘rsatma: “Hozir biz siz bilan matnnni eslab qolishni o‘rganamiz. Avval matnni o‘qib chiqamiz va ushbu matndan asosiy mazmunni ajratib olamiz. Buning uchun matnga nisbatan ikkita savolni qo‘llab ko‘rish kerak: matnning boshida kim (yoki nima) haqida gapirilmoqda va u haqida nima deyilmoqda. Undan so‘ng ushbu savollarga javob beriladi va Yana quyidagi savol beriladi: matnning keyingi qismlarida kim (yoki nima) haqida gapirilmoqda va u haqida nima deyilmoqda. SHu tartibda matnning oxiriga qadar ish olib boriladi. Barchasi senga tushunarli bo‘ldimi?

Namuna uchun “Quyonning panjalari” nomli hikoYani qo‘llash mumkin.

“YOzda chol ov qilish uchun o‘rmonga bordi. Unga chap qulog`i uzilib ketgan quyon uchradi. CHol unga quroldan o‘q uzdi, lekin nishonga tekkiza olmadi. Quyon qochib ketdi.

CHol yo‘lida davom etdi. Birdaniga qo‘rqib ketdi: bir tomondan kuchli tutun hidi kelmoqda edi. SHamol ko‘tarildi. Tutun quyunlashdi. Quyun o‘rmonga qarab kelmoqda edi. Tutun daraxtlarni yopib qo‘ydi. Nafas olish qiyinlashdi.

CHol o‘rmonda yong`in chiqqanini va olov shiddat bilan unga qarab kelatganini tushundi. CHolning aytishicha, poezd ham bunday olovdan qutila olmagan bo‘lar edi.

CHol do‘ngliklardan o‘tib qocha boshladi, tutun uning ko‘zlarini achishtira boshladi. Olov deYarli cholning elkasiga etib qolgan edi.

Tasodifan oyoq ostidan quyon yugurib chiqdi. U sekin yurar va orqa panjasi oqsayotgan edi. CHol keyin e`tibor bersa quyonning orqa panjalari yonayotgan ekan.

CHol quyonni ko‘rib Yaqin insonini ko‘rgandek quvonib ketdi. CHol bilar ediki, hayvonlar insonlardan ko‘ra Yaxshiroq olov qaerdan chiqqanini sezar va ular hamisha olovdan qutilib ketishar edilar. Ular faqatgina yong`in to‘rt tarafdan o‘rab olgandagina nobud bo‘lishlari mumkin.

CHol quyonning ortidan yugurdi. U yugurib, qo‘rquvdan yig`lay boshladi va quyonga dedi: “Azizim shoshma, juda tez yugurma!” Quyon cholni yong`indan olib chiqdi.

Quyon va chol o‘rmondan chiqib, ko‘l oldiga bordilar. Ikkalasi ham charchoqdan yiqilib tushdilar. CHol quyonni qo‘liga olib uyiga olib keldi. Quyonning orqa oyog`i va qorni kuygan edi. Quyon qiynalayotgan edi. CHol uni tuzatib, o‘zi bilan olib qoldi.

Bu o‘sha chap qulog`i uzilib tushgan va chol ov vaqtida otgan quyon edi.

HikoYa o‘qib bo‘lingach savollar beriladi. Agar birinchi mashg`ulot davomida bola qiynalsa, eksperementatorning o‘zi savolarni berishi o‘quvchi esa javob berishi mumkin.

Eksperimentator. – HikoYaning boshida kim haqida gap ketmoqda?

O‘quvchi. – CHol haqida.

E. – CHol haqida nimalar deyilgan?

O‘. – Uning ov qilayotgani haqida (quyon ovlagani haqida).

E. – Keyin Yana kim haqida gapirilgan?

O‘. - CHol haqida.

E. – U haqida nima deyilgan?

O‘. – CHolning o‘rmondagi yong`inga tushib qolgani haqida.

E. – Keyin kim haqida gapirilgan?

O‘. - CHol haqida.

E. – U haqida nima deyilgan?

O‘. – cholni yong`indan quyon qutqatrgani haqida.

E. – HikoYaning oxirida kim haqida gapirilgan?

O‘. – CHol haqida.

E. – U haqida nimalar deyilgan?

O‘. – CHolning yong`indan kuygan quyonni davolagani haqida.

3-4 mashg`ulotdan so‘ng har ikkita savol bir-biriga qo‘shilib ketadi, oxirida savolga xojat qolmaydi. Ushbu mashg`ulot haftada 2-3 marta 20-30 daqiqa davom etadi.

**2-mashq. “Qiyinini eslab qol”**

 O‘quvchi qiyin so‘zlar yozilgan kartonni bolalarga ko‘rsatadi. So‘ng diktant tarzida yozdiradi. Hamma so‘zlarni xatosiz yozgan o‘quvchi yutadi.

*Tafakkur va nutq psixokorreksiuasi uchun:*

**1 – mashq. “Bir chiziqda kesishish”**

1. 5 ta tayoqchadan 2 ta uchburchak Yasang.

2. 7 ta tayoqchadan 2 ta to‘rtburchak Yasang.

3. 7 ta tayoqchadan 3 ta uchburchak Yasang.

**2 – mashq. “Hikoya”**

Bolalarga “Yil fasllari” mavzusidahikoya tuzish topshirig`i beriladi.

**2-topshiriq. Psixokorrektsion faoliyat**

Talabalar 3 ta kichik guruhga bo‘linadi va ularning har biriga quyidagi topshiriqlar beriladi:

1-guruh: 7-8 yoshli bolada diqqat psixokorreksiuasi.

2-guruh: 3-sinf o‘quvchilarida xayol psixokorreksiuasi.

3-guruh: kichik maktab yoshida xotira psixokorreksiuasi.

4-guruh: kichik maktab yoshida tafakkur psixokorreksiuasi.

Har bir guruhning psixokorrektsion dasturi quyidagi 3 blokni o‘zida mujassamlashtirsin: psixodiagnostik, psixokorrektsion va rivojlantiruvchi.

 **3- topshiriq. Emotsional soha psixokorreksiuasi: giperaktiv bolalar bilan ishlash**

Giperaktiv bolalar tengdoshlari orasida o‘z xulq-atvori bilan ajralib turadilar. Bunday bolalar haddan tashqari faol bo‘ladilar va uzoq muddat bir narsa ustida diqqatlarini jamlay olmaydilar.

“1 sinfda dars ketmoqda. Bolalar daftarda mustaqil ish bajarmoqdalar. Aziz barcha bilan birga ishlamoqda. Lekin birdaniga uning nigohlari daftardan uzilib, doskaga keyin oynaga qaradi. Bolaning yuzida birdaniga tabassum paydo bo‘ldi va u anchadae beri cho‘ntagida olib yurgan rangli sharchalarini qo‘liga oldi. Uning harakatlari tez va shovqinli chiqdi. Aziz stulini orqaga o‘girib, qo‘lidagi o‘yinchog`ini orqadagi sinfdoshiga maqtana boshladi. O‘z xatti-harakatiga nisbatan etarlicha javob olmagan bola o‘rnidan turib sumkasining ichidan qalam ola boshladi. Noqulay joylashtirilgan sumka birdaniga tushib ketdi. O‘qituvchining ogohlantirishlaridan so‘ng joyiga o‘tirgan Aziz hech qancha vaqt o‘tmay Yana stuldan “sudralib tushishni” boshlaydi. YAna ogohlantirish beriladi, Yana bola qisqa muddatgagina diqqatini darga qaratadi... NihoYat qo‘ng`iroq chalinadi, Aziz birinchilardan bo‘lib sinfdan yugurib chiqib ketadi.”

Mutaxassislar bolalarda diqqat etishmasligi sindromining quyidagi belgilarini ajratib, ularning 3 guruhga klassifikatsiYalaganlar:

|  |  |  |
| --- | --- | --- |
| Giperaktivlik belgilari | E`tiborsizlik belgilari | Impulsivlik belgilari |
| Qo‘l va oyoq kafti, barmoqlarining qo‘zg`aluvchanligi; talab qilinganda bir joyda jim o‘tira olmaslik; jim va xotirjam o‘ynay olmaslik; ko‘p gapirish. | Tashqi ta`sirlarga tez berilishi; berilgan topshiriqlarni bajarishdagi qiyinchiliklar; topshiriqlarni bajarishda e`tiborni bir nuqtaga qaratib turishdagi qiyinchilik; bir ishni Yakunlamay ikkinchisiga o‘tib ketish; ko‘pincha bola o‘ziga nisbatan murojaatni eshitmagandek tutadi; zaruriy narsalarini doimo yo‘qotib yuradi. | Sabrsizlik; savolni oxirigacha eshitmay, o‘ylamay javob berish, diqqatini jamlay olmaslik; atrofdagilarga xalaqit berish; bajarayotgan ishini oqibatini o‘ylamay harakat qilish.  |

 1-sinf o‘quvchisi Azizning xatti-harakatlarini yuqoridagi jadval asosida tahlil qilib, uning ota-onasi va o‘qituvchilariga tavsiYalar ishlab chiqing.

**4-topshiriq. Emotsional soha psixokorreksiuasi**

Pedagogik-psixologik manbalarda emotsional sohasida muammolari mavjud bo‘lgan “xatar guruhi”ga kiruvchi kichik maktab yoshidagi o‘quvchilarni shartli ravishda 3 guruhga ajratish mumkin:

1. Agressiv bolalar. O‘z – o‘zidan ma`lumki, har qanday shaxs o‘z hayoti davomida agressiv reaktsiYalarni namoyon qiladi. Kichik maktab yoshidagi agressiv reaktsiyalar bevosita maktab dezadaptatsiYasi bilan bog`liq bo‘lib, boladagi noadekvat xatti-harakatlarda namoyon bo‘ladi.

2. Emotsional tormozlangan bolalar. Bu tipga mansub bolalar har qanday vaziyatga nisbatan haddan tashqari jo‘shqin tarzda javob qaytaradilar: agar nimadandir hayratlansalar o‘zlarining ekspressiv xatti-harakatlari bilan “butun sinfni o‘ziga ergashtiradi”; agar ular nimadandir aziyat cheksalar, ularning yig`ilari juda baland va jarangli bo‘ladi.

3. Juda ham uyatchan, arazchi, jur`atsiz, xavotirlanishi yuqori bo‘lgan bolalar. Ular o‘zlarining emotsiYalarini Yaqqol namoyon etishga uYaladilar, o‘zlariga e`tiborni qaratishga totinadilar.

YUqoridagi bola emotsional sohasidagi muammolarning barchasi maktab dezadaptatsiYasini keltirib chiqaradi.

Vazifa: guruh a`zolari 5 ta kichik guruhga bo‘lingan holda yuqoridagi guruhlarga mansub bolalar bilan olib boriladigan psixokorrektsion ishlarni tashkil eting.

**5-topshiriq. SHaxslararo munosabatlar psixokorreksiuasi**

Kichik maktab yoshida shaxslararo munosabatlar tizimi quyidagi yo‘nalishda muhim ahamiYat kasb etadi:

1. Bolaning ota-onasi bilan shaxslararo munosabatlari tizimi;

2. Bolaning tengdoshlari bilan shaxslararo munosabatlari tizimi;

3. SHaxslararo munosabatlar tizimida “bola-ota-ona-pedagog” munosabatlari.

Vazifa: guruh a`zolari 6 ta kichik guruhga bo‘linib kichik maktab yoshidagi shaxslararo munosabatlarni korrektsiYalash bo‘yicha dastur ishlab chiqing.

**4-mavzu: O’smirlar bilan olib boriladigan psixokorreksion ishlar: o’smir va ilk o’spirinlar bilan olib boriladigan kasbga yo’naltirish ishlari. Aktsentuasisyalashgan o’smirlar bilan olib boriladigan psixokorreksion ishlar. O’smirlarning o’qituvchilari va ota-onalari bilan ishlash. Yo’lgizlik hissini boshdan kechirayotgan o’smirlar bilan ishlash.**

**Reja:**

1. O’smir va ilk o’spirinlar bilan olib boriladigan kasbga yo’naltirish ishlari.
2. Aktsentuasisyalashgan o’smirlar bilan olib boriladigan psixokorreksion ishlar.
3. O’smirlarning o’qituvchilari va ota-onalari bilan ishlash.
4. Yo’lgizlik hissini boshdan kechirayotgan o’smirlar bilan ishlash.

*O’quv mashg`ulotining maqsadi:* amaliy bilimlarni shakllantirish, talabalarning dunyoqarashini kengaytirish

1. **Topshiriq: O‘smirlik va ilk o‘spirinlik davrida olib boriladigan proforentatsion ishlar**

Ta`lim muassasalarida proforentatsion ishlar bosqichlari va mazmuni:

**1-4 sinflarda:** o‘quvchilarda mehnatga to‘g`ri munosabatni shakllantirish; o‘quv faoliYatiga qziqishni rivojlantirish.

**5-7 sinflarda:** o‘quvchilarda kasbiy faoliYatga qiziqishni shakllantirish; shaxsiy qiziqish va imkoniYatlarni anglashga qaratilgan faoliYat; kasbiy sohalar haqida tushunchalarni rivojlantirish;

**8-9 sinflarda:** kasbiy tanlov haqidagi adekvatqarorlarni qabul qilishni shakllantirish maqsadida guruhiy va individual maslahatlar tashkil etish; shaxsning kasbiy qiziqishlar doirasini kengaytirish.

Topshiriq: a) maktab psixologining proforentatsion faoliYati rejasini ishlab chiqing; b) proforentatsion trening dasturini ishlab chiqing.

**2-topshiriq: Xarakter aksentuatsiyasi bilan ishlash**

1. Mijoz: Mening o‘g`lim 11 yoshda. O‘g`lim judaYam odamovi, do‘stlari, atrofdagilar bilan muloqotga kirishiga qiynaladi. Hammadan o‘zini olib qochadi. O‘qituvchilarining aytishicha, sinfda ham o‘zi alohida o‘tirib, tanaffus vaqtlarida sinfdoshlari bilan umuman qo‘shilmaydi. Biror bir vazifa topshirilsa ham bajarish qo‘lidan kelsa ham bajarmaydi. Urishsak ham indamay turaveradi.
2. Nodir 12 yoshda. Juda serzarda, biror narsa deb gapirsang darrov javob qaytaradi. Barcha narsani faqat yomon tonini ko‘radi. Har bir ishdan yomonlik qidiradi. Agar ishlari risoladagidek kechmasa buyularni sindira boshlaydi.

Ushbu ikki vaziyatni tahlil qilib bering:

|  |  |  |
| --- | --- | --- |
| Muammo | Muammoning sababalari | Muammoning echimi |
|  |  |  |

**3-topshiriq: O’smirlarning o’qituvchilari va ota-onalari bilan ishlash.**

1. Ota-ona va bola munosabatlarida bir-birini tushunmayotgan o‘smirlarning ota-onalari uchun tavsiyalar ishlab chiqing.
2. O‘smirlarda o‘quv motivatsiyasini oshirish uchun tavsiyalar ishlab chiqing.

**4- topshiriq: Yo’lgizlik hissini boshdan kechirayotgan o’smirlar bilan ishlash**

1. O‘smirning psixologga xati: «Ota-onam mening ahvolimga tushunmaydi-lar! Ular meni Yaxshi ko‘rishar emish, shunaqaYam Yaxshi ko‘radimi? Ular menga doim shubha bilan qarashadi, hamisha kim bilan yurgan eding, qayoqqa bording deb so‘rashadi, xatlarimni menga bildirmay o‘qishadi. Qachon qarasang urishishadi. Besh baho olib kelgan kunim – bir og`iz shirin so‘z aytishmaydi, shunday bo‘lishi kerak deb hisoblashadi, mabodo uch baho olib qolsam bormi – har doim janjal boshlashadi! Nega uch olganimni so‘rab ham o‘tirishmaydi. Koyishdan to‘xtashmaydi. Xo‘sh, shuning hammasini Yaxshi ko‘rishgandan qilishadi deb o‘ylaymizmi?..»

2. O‘smirning psixologga xati: “Men dunyodagi eng baxtsiz va omadsiz odamman. Bunga sabab, atrofimdagilar meni tushunmaydi. Men sinfimizdagi N. ni hammadan Yaxshi va meni tushunib, qo‘llab-quvvatlaydi deb o‘ylagan edim. Lekin, u ham boshqalar tarafiga o‘tib oldi. Men ularning hammasidan nafratlanaman. SHu boisdan, maktabga ham kelgim kelmaydi. Ota-onam ham xuddi ularning tomonini olgandek, meni majburlab maktabga jo‘natishadi, Yana o‘zlaricha nazorat ham qilishadi. Nima men yosh bolamidim?... ”

Yuqorida keltirilgan 2 ta maktubni quyidagi tartibda tahlil qiling: Asl muammo nimada? Muammoni keltirib chiqargan sabablar. Muammoni echimi nimada deb o‘ylaysiz?

|  |  |  |
| --- | --- | --- |
| Muammo | Muammoning sababalari | Muammoning echimi |
|  |  |  |

**5-mavzu: Ilk o’spirinlar bilan olib boriladigan psixokorreksion ishlar: Altuizmni rivojlantirish bo’yicha psixokorreksion ishlar. Hasdgo’y ilk o’spirinlar bilan olib boriladigan psixokorreksion ishlar**

**Reja:**

1. Altuizmni rivojlantirish bo’yicha psixokorreksion ishlar.
2. Hasdgo’y ilk o’spirinlar bilan olib boriladigan psixokorreksion ishlar

*O’quv mashg`ulotining maqsadi:* amaliy bilimlarni shakllantirish, talabalarning dunyoqarashini kengaytirish

**1-topshiriq: Altuizmni rivojlantirish bo’yicha psixokorreksion ishlar.**

1. SHaxsda altruistik xulqni shakllanishi muhim ahamiyatga ega bo‘lgan kognitiv, emotsional, ijtimoiy, konativ omillarni ta’sir etish mexanizmiga ko‘ra tavsiflang.

|  |  |  |  |
| --- | --- | --- | --- |
| Kognitiv omillar | Emotsional omillar  | Ijtimoiy omillar | Konativ omillar  |
|  |  |  |  |

1. Bolani altruistik ruhda tarbiyalash uchun optimal ota-ona xulq-atvori modelini yarating. bunda otalik pozitsiyasi uchun va onalik pozitsiyasi uchun alohida kriteriyalar ishlab chiqing.

**2- topshiriq: Hasdgo’y ilk o’spirinlar bilan olib boriladigan psixokorreksion ishlar**

1. Ilk o‘spirinlik davrida hasadgo‘ylikni kelib chiqish sababalarini quyidagi mezonlar asosida tahlil qiling: a) ontogenetik taraqqiyotdagi inqirozlar; b) axloqiy omillar; v) psixosotsial omillar.
2. Hasadgo‘ylikni bartaraf etishga qaratilgan psixokorreksion dastur modelini yarating.

**6-mavzu: Mehribonlik uylari tarbiyalanuvchilari bilan olib boriladigan rivojlantiruvchi korreksion ishlar**

**Reja:**

1. Mehribonlik uyi tarbiyalanuvchilari bilan olib boriladigan adaptatsion ishlar
2. Mehribonlik uyi tarbiyalanuvchilaridagi agressiv xulq bilan ishlash

*O’quv mashg`ulotining maqsadi:* amaliy bilimlarni shakllantirish, talabalarning dunyoqarashini kengaytirish

**1-topshiriq: Mehribonlik uyi tarbiyalanuvchilari bilan olib boriladigan adaptatsion ishlar**

Mehribonlik uyi tarbiyalanuvchilaridagi emotsional diskomfort va ijtimoiy dezadaptatsiya orasidagi bog‘liqlikni tahlil qiling va bu turdagi bolalarni hayotga tayyorlashda nimalarga e’tibor qaratish lozimligini psixodramma usuli orqali tahlil qiling.

**2-topshiriq: Mehribonlik uyi tarbiyalanuvchilaridagi agressiv xulq bilan ishlash**

Tasavvur qiling siz o‘smir yoshidagi mehribonlik uyi tarbiyalanuvchilariga agressiv xulqning salbiy tomonlarini tushuntirmoqdasiz. Bunda siz kollaj usulidan qayday foydalangan bo‘lar edingiz. O‘z ish jarayoniningizni yoritib bering va kollaj yarating.

**7-mavzu: Og’ir kasallikka chalingan va hayot bilan vidolashayotgan shaxslar bilan ishlashning o’ziga xosligi**

**Reja:**

1. Og‘ir kasallikka chalingan kishilarning emotsional sohasining o‘ziga xosligi
2. A.Adler terapiyasi

*O’quv mashg`ulotining maqsadi:* amaliy bilimlarni shakllantirish, talabalarning dunyoqarashini kengaytirish

**1-topshiriq: Og‘ir kasallikka chalingan kishilarning emotsional sohasining o‘ziga xosligi**

Og’ir kasallikka chalingan va hayot bilan vidolashayotgan shaxslarning emotsional sohasidagi o‘zgarishlarni xulq-atvoriga ta’sirini tahlil qiling.

**2-topshiriq: A.Adler terapiyasi**

1. Adler terapiyasini og‘ir xastalikka changigan kishilarga qo‘llash mexanizmini izohlang.
2. Og‘ir xastalikka chalingan kishilar Kubler-Ross modeli bo‘yicha quyidagi bosqichlardagi reaksiyalarni o‘z xulqlarida namoyon qiladilar: a) rad etish; b) nafrat; v) kompromiss; g) dipressiya; d) adaptatsiya. Mana shu bosqichlarda bemorlarga psixologik yordam ko‘rsatishning o‘ziga xosligi haqida ma’lumot bering.